kardosdrur/scandi-wiki huggingface dataset:
Natura 2000-område nr. 94 Rinkenæs Skov, Dyrehaven og Rode Skov

Natura 2000-område nr. 94 er et Natura 2000-område der består af habitatområdet H83, og fuglebeskyttelsesområde F68 og er på ca. 864 hektar, der for en stor del er statsejet. Natura 2000-området er for den største del beliggende i Sønderborg Kommune og en lille del i Aabenraa Kommune. Området ligger nord og vest for byen Gråsten.

Området er en del af Vandplan 1.11 Lillebælt/Jylland.

Beskrivelse 
Det er et morænelandskab, der især vest for byen er kraftigt kuperet. I dalene/slugterne løber vandløb, som flere steder et stemmet op til kunstige søer og damme. Området består af flere skove: Rinkenæs Skov, Dyrehaven, Tralskov og Roden Skov, der tilsammen kaldes Gråstenskovene. Størstedelen af området er ejet af staten. Slotssøen ved Gråsten Slot er også en del af Natura 2000-området.

Det er hovedsageligt gammel løvskov, men flere steder er der større sletter med overdrevspræg, og eng- eller rigkærspræg.

Oprindeligt var Gråsten Slotssø et nor, men det blev i 1600-tallet afskåret fra Flensborg Fjord ved anlæg af to dæmninger og omdannet til en ferskvandssø. Kujborg Dam og Storedam er lavvandede
damme anvendt til opdræt af karper. I Rinkenæs Skov ligger de opstemmede "Prinsesse-Søer". I Rinkenæs Skov ligger også en lille mosesø, Ravnsmose, der er dannet ved opstemning. Desuden rummer skovområderne et stort antal småsøer.

Store dele af skoven er gammel, med en del bøgebevoksninger og lidt færre egebevoksninger over 100 år. De store gamle træer er opholdssted for flere arter af flagermus. Omkring en fjerdedel af
skovarealet udgøres af bøg, eg og ask, og resten er nåleskov.

Ved bronzealderhøjen Hjertehøj ved nordenden af Dyrehaven, blev 16 ha. fredet i 1925, for at sikre udsigten til højen og bevare det naturskønne område, gamle ege samt en trægruppe på højen.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21 

Natura 2000-planer
Fredede arealer i Danmark
Lokaliteter i Aabenraa Kommune
Lokaliteter i Sønderborg Kommune
EU-habitatområder i Danmark
Fuglebeskyttelsesområder i Danmark
UTC−9:30

UTC−9:30 er en tidszone som er 9 timer og 30 minutter efter standardtiden UTC.

UTC−9:30 bruges hele året af 
 Dele af Fransk Polynesien (under Frankrig):
 Marquesasøerne

Tidszoner
Martin Rade

Paul Martin Rade (født 4. april 1857 i Rennersdorf ved Herrnhut, død 9. april 1940 i Frankfurt am Main) var en tysk evangelisk teolog.

Rade blev 1882 præst i Schönbach, 1892 i Frankfurt am Main, 1899 privatdocent og 1904 professor i teologi i Marburg. Rade var ingen fremragende teolog, men under påvirkning af Ritschl og Harnack formåede han at forme et populært, moderat liberalt kristeligt kulturprogram, som navnlig før 1. Verdenskrig samlede en del tilhængere blandt de dannede, og som især blev ført frem i det af Rade siden 1886 redigerede ugeblad Die christliche Welt. Blandt hans bøger må nævnes Damasus, Bischof von Rom (1882) og det populære skrift Dr. Martin Luthers Leben (1884—1887). Rade gav stødet til udgivelsen af den store håndordbog Die Religion in Geschichte und Gegenwart. Under og efter 1. Verdenskrig tog hans indflydelse af.

Kilder 

  

Teologer fra Tyskland
Professorer fra Tyskland
Ansatte ved Marburgs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Mikkel Rask (komiker)

Mikkel Rask (født 1987 i Hjørring) er en dansk standupkomiker, som vandt DM i stand-up-comedy 2015 og har medvirket i Comedy Aid 2015 til 2018. Han startede som standupkomiker, da han var 18. Han er kendt for at snakke om hverdagens absurditeter.

Han udgav sit første one-man show "Hvad Fatter Gør" i 2018. Efterfølgende har han udgivet one-man showet "Rasende". 

Mikkel er glad for asiatisk kultur, dyrker kampsport og har 3 børn. Ting som han til tider taler om når han optræder.

Referencer

Eksterne henvisninger 
 

Standupkomikere fra Danmark
Personer fra Hjørring
UTC−9

UTC−9 er en tidszone som er 9 timer efter standardtiden UTC.

UTC−9 bruges hele året af 
 Dele af Fransk Polynesien (under Frankrig):
 Gambierøerne

UTC−9 bruges som standardtid (vinter på den nordlige halvkugle) 
 Dele af USA:
 Alaska med undtagelse af Aleuterne vest for længdegraden 169,5°V. Alaska bruger UTC−8 som sommertid.

UTC−9 bruges som sommertid på den nordlige halvkugle 
 Dele af USA:
 Den amerikanske del af Aleuterne (hører til delstaten Alaska. Aleuterne bruger UTC−10 som standardtid.

Tidszoner
Jeppe Okkels

Jeppe Okkels (født 27. juli 1999) er en dansk fodboldspiller, der spiller for Allsvenskan klubben Elfsborg.

Karriere 
Okkels startede med at spille fodbold i en alder af 3-4 år. Han spillede i ØBG, indtil han som 12-årig skiftede til Silkeborg IF.

Silkeborg IF 
Han skrev i juni 2014 under på sin første kontrakt med Silkeborg IF på sin 15-års fødselsdag.

Han var i påsken 2015 til prøvetræning i den tyske klub F.C. Bayern München i en uge, hvor det dog ikke blev til en kontrakt. FC Midtjylland henvendte sig også til Jeppe Okkels, inden han var fyldt 15 år og derved kunne skrive kontrakt, hvilket er et brud på Superligaklubbernes interne brancheaftale og som kostede FC Midtjylland en bøde på 50.000 kr..

Han fik sin officielle debut i 1. division for Silkeborg IF den 28. maj 2016 i en kamp mod Vejle Boldklub, som Silkeborg vandt 5-0. Dagen efter skrev han under på en treårig forlængelse af sin kontrakt med Silkeborg.

Han fik sin debut i Superligaen den 5. august 2016, da han blev skiftet ind i det 71. minut i stedet for Emil Lyng i 0-4-nederlaget hjemme til Lyngby Boldklub.

Referencer

Eksterne henvisninger 
 

Fodboldspillere fra Danmark
Fodboldspillere fra Silkeborg IF
Joseph Mensah

Joseph Mensah (født 29. september 1994) er en ghanesisk fodboldspiller, der spiller for AC Horsens.

Karriere 
Den 2. august 2014 blev det offentliggjort, at Joseph Mensah skiftede til AC Horsens. Han fik sin officielle debut for AC Horsens den 24. august 2014, da han blev skiftet ind efter knap en times spil imod Vendsyssel F.F..

Referencer

Eksterne henvisninger 
 Joseph Mensah på Soccerway

Fodboldspillere fra Ghana
Fodboldspillere fra Liberty Professionals F.C.
Fodboldspillere fra Slavia Prag
Fodboldspillere fra AC Horsens
Delphin Tshiembe

Delphin Dougie Jerk Tshiembe (født 7. december 1991 i Kinshasa, DR Congo) er en dansk/congalesisk fodboldspiller, der spiller for HB Tórshavn. Han har tidligere spillet for bl.a. AC Horsens i Superligaen.

Karriere

HB Køge 
Det blev offentliggjort den 1. juli 2013, at Tshiembe havde skrevet under på en toårig kontrakt med HB Køge.

AC Horsens 
Den 27. januar 2016 skiftede han til AC Horsens.

Havnar Bóltfelag 
Den 28. februar 2020 fik Tsiembe kontrakt med den færøske klub HB fra Tórshavn, hvor han hjalp HB med at vinde det færøske mesterskab.

Referencer

Eksterne henvisninger 
 
 Delphin Tshiembe  på AC Horsens' hjemmeside

Fodboldspillere fra Demokratiske Republik Congo
Fodboldspillere fra FC København
Fodboldspillere fra Kjøbenhavns Boldklub
Fodboldspillere fra Boldklubben Skjold
Fodboldspillere fra Hellerup IK
Fodboldspillere fra HB Køge
Fodboldspillere fra AC Horsens
Axel Towers

Axel Towers ligger ved Axeltorv lige overfor Tivoli i Københavns centrum. Bygningens højeste tårn er 61 meter høj og rummer moderne kontorer, restauranter og andre butikker. Den er designet af arkitektfirmaet Lundgaard & Tranberg bygget af Züblin A/S og udviklet af Ejendomsselskabet Norden. Den blev officielt indviet af kronprins Frederik og overborgmester Frank Jensen, med musik af sangerinden Fallulah, den 20. juni 2017.

Bygningen er fem sammenbyggede tårne med varierende højder fra 28 til 61 meter i 16 etager og er bygget på den tidligere Scala-grund. På 10. etage er der en skybar-restaurant.

Advokatfirmaet Gorrissen Federspiel er hovedlejer af højhusets øverste 14.000 kvadratmeter. Axel Towers ejes af ATP Ejendomme, PFA og Industriens Pension.

Referencer

Eksterne henvisninger 

 

Bygninger, konstruktioner og anlæg i Københavns Kommune
Gustaf Nilsson

Gustaf Nilsson (født 23. maj 1997) er en svensk fodboldspiller, der spiller for Royale Union Saint-Gilloise.

Karriere

Brøndby IF 
Han skrev den 22. januar 2016 under på fireårig kontrakt med Brøndby IF gældende fra sommeren 2016. Der gik dog halvandet år, før han fik sin debut for Brøndby IF i Superligaen. Her fik han sin debut den 5. marts 2017, da han blev skiftet ind i det 85. minut i stedet for Frederik Holst i et 2-3-nederlag hjemme til FC Nordsjælland. Det førte til 11 kampe i den resterende del af forårssæsonen 2017 (tre starter, syv indskiftninger). Han scorede sit første mål i sin 6. kamp mod SønderjyskE Fodbold, hvor han udlignede til 1-1, som også blev kampens resultat.

Den 10. juli 2017 skrev under han under på en lejeaftale gældende for 2017-18-sæsonen med Silkeborg IF.

Vejle Boldklub 
I juli 2018 skiftede han til Vejle Boldklub, hvor han skrev under på en treårig kontrakt.

Referencer

Eksterne henvisninger 
Gustaf Nilsson på svenskfotboll.se
 Gustaf Nilsson på danskfodbold.com

Fodboldspillere fra Vejle Boldklub
Fodboldspillere fra Sverige
Fodboldspillere fra Falkenbergs FF
Fodboldspillere fra Brøndby IF
Fodboldspillere fra Silkeborg IF
Patrik Carlgren

Patrik Carlgren (født 8. januar 1992 i Falun) er en svensk fodboldspiller, der spiller for Randers FC.

Klubkarriere 
Carlgren startede sin karriere i Samuelsdals IF. Han startede sin seniorkarriere med at spille to år for Falu FK. Derefter spillede han to sæsoner for IK Brage i Superettan, hvor han spillede 23 kampe, hvoraf de 22 af dem var fra start. Han holdt målet rent i seks af disse kampe.

I juli 2013 skiftede han til AIK. Han fik sin debut i Fotbollsallsvenskan den 8. maj 2014 mod Halmstads BK.

Det var egentlig meningen, at Carlgren skulle skifte til 1860 München i vinteren 2017, men grundet en administrativ fejl gik denne handel ikke igennem.

Den 10. februar 2017 blev det offentliggjort, at Patrik Carlgren havde skrevet under på en kontrakt for resten af 2016-17-sæsonen med FC Nordsjælland. Den normale førstemålmand, Runar Alex Runarsson blev skadet i starten af maj 2017, hvilket bevirkede, at Carlgren fik sin debut for FC Nordsjælland i Superligaen den 5. maj 2017 i en kamp mod F.C. København, som endte 1-1. Han spillede herefter også de sidste fire kampe i sæsonen.

Ham skiftede den 3. juli 2017 til Konyaspor, hvor han skrev under på en toårig kontrakt med option på et års forlængelse. Han spillede dog kun en kamp i Süper Lig i løbet af 2017-18-sæsonen samt fire kampe i Türkiye Kupasi (den tyrkiske pokalturnering). Han meddelte derfor i maj 2018, at han var på vej væk fra den tyrkiske klub.

Den 8. juli 2018 blev det offentliggjort, at Randers FC havde hentet sin afløser for Hannes Halldórsson, der var skiftet til Qarabag FK, i form af Carlgren. Han skrev under på en treårig kontrakt, således parterne havde papir på hinanden frem til sommeren 2021. Han fik sin debut i Superligaen for Randers FC i 1. spillerunde af 2018-19-sæsonen, som Randers FC tabte 0-2 hjemme til Brøndby IF.

Landsholdskarriere 
Carlgren var en del af Sveriges U/21-fodboldlandshold, der vandt U/21 Europamesterskabet i fodbold 2015, hvor han reddede Ricardo Esgaio og William Carvalhos straffesparksforsøg i straffesparkskonkurrencen i finalen efter 0-0 i ordinær og forlænget spilletid.

Han blev udtaget til Sveriges trup til play-off-kampene imod Danmark om at komme med til Europamesterskabet i fodbold 2016 i november 2016.

Titler 
Sverige U/21
 U/21 Europamesterskabet i fodbold: 2015

Referencer

Eksterne henvisninger 
 
 Patrick Carlgren på svenskfotboll.se

Fodboldspillere fra Sverige
Fodboldspillere fra IK Brage
Fodboldspillere fra AIK Fotboll
Fodboldspillere fra FC Nordsjælland
Fodboldspillere fra Konyaspor
Deltagere ved det europæiske mesterskab i fodbold 2016
Sporvejen i Ulricehamn

Sporvejen i Ulricehamn (Spårvägen i Ulricehamn) var en sporvej i den svenske by Ulricehamn, der anlagdes i 1909-1910. Den fik dog aldrig regulær trafik og blev fjernet i 1917.

Det var direktøren for Ulricehamns sanatorium, Per Stenman, der tog initiativet til at bygge en sporvej fra jernbanestationen via Bogesundsgatan, Grönahögsvägen og Sanatorievägen op til vintersanatoriet. Sporvejen byggedes i løbet af vinteren 1909-1910. Den var knap tre kilometer lang, havde sporvidden 1.000 mm og var enkeltsporet. Højdeforskellen mellem jernbanestationen og sanatoriet var hele 170 meter.

Årsagen til at man byggede en sporvej var at man ville gøre det lettere for sanatoriets gæster at overkomme den anstrengende vej fra stationen og op til sanatoriet. Trafikken kom imidlertid aldrig i gang. Det skyldtes blandt andet interne modsætninger i sporvejsselskabet, men først og fremmest at sporvejen af besparelsesårsager var udført utilstrækkeligt, hvilket medførte at den aldrig blev godkendt af myndighederne.

Sporvejen havde kun en sporvogn samt en bivogn eller nærmere en påhængsvogn til befordring af gods og personer. Hele anlægget solgtes i 1917. Den enlige sporvogn og kobbertråden fra køreledningen solgtes til Göteborgs Spårvägar.

Til trods for at trafikken aldrig kom i gang blev sporvejen alligevel en økonomisk succes med et ordentligt udbytte til aktionærerne efter salget. Det skyldtes blandt andet at prisen på kobber var gået op, og alene indtjeningen på det dækkede, hvad det havde kostet at anlægge hele sporvejen seks år før.

Kilder 
 Rickheden, Per, (2005), EJ I TRAFIK: Ulricehamns Elektriska Spårvägsaktiebolag 1909-1920, Stockholm: Trafiknostalgiska Förlaget.

Ulricehamn
Sveriges historie
Johann Simon Mayr

Johann Simon Mayr (italiensk Giovanni Simone Mayr, født 14. juni 1763 i Bayern, død 2. december 1845 i Bergamo) var en tysk operakomponist. 

Mayr studerede i Italien og slog sig tidlig ned dersteds, hvor han tilbragte det meste af sit liv. Mayr skrev oprindelig kirkemusik; men da hans første forsøg for operascenen, Saffo (1794), havde en så stor succes, bestemte dette ham til at blive operakomponist, og med de 70 operaer, han lod opføre i de følgende år (til omkring 1815), gjorde han stadig lykke, således at italienerne gerne regnede ham med til deres egne musikere. I virkeligheden skrev Mayr ganske i den ældre ital. Operastil, kun at han stræbte at give orkesterpartiet nogen større kraft og glans — hans partiturer skal have givet Rossini ideen til de berømte orkestercrescendoer —, og at han kom bort fra den herskende uskik at lade helten synge af en kvinde. Rossinis optræden stillede ganske Mayr i skygge, og hans operaer, som i hin tid var berømte og yndede, har nu hovedsagelig historisk interesse. Som lærer i Bergamos konservatorium blev Mayr den unge Donizettis vejleder. Mayrs musikhistoriske stilling er behandlet af Hermann Kretzschmar i Jahrbüch der Bibliothek Peters (1904).

Kilder 

  

Operakomponister fra Tyskland
Tyskere i 1700-tallet
Tyskere i 1800-tallet
Personer fra Bayern
Johann Gottfried Rademacher

Johann Gottfried Rademacher (født 4. august 1772 i Hamm, død 9. februar 1850 i Goch) var en tysk læge.

Kilder 

 } 

Læger fra Tyskland
Tyskere i 1700-tallet
Tyskere i 1800-tallet
Robert Radecke

Albert Martin Robert Radecke (født 31. oktober 1830 i Dittmannsdorf ved Waldenburg i Schlesien, død 21. juni 1911 i Wernigerode) var en tysk musiker.

Radecke kom tidlig til Berlin, hvor han tog fast ophold og kom til at spille en vis rolle i musiklivet, navnlig i de konservative kredse, der sluttede sig til Akademiet, af hvilket Radecke blev medlem 1874. Radecke var en tid hofkapelmester, senere leder af det Sternske konservatorium. Hans lærervirksomhed betød mere end hans ikke meget omfattende komponistgerning (symfoni, ouverturer, syngespil og navnlig sange og korstykker).

Kilder 

 

 

Klassiske komponister fra Tyskland
Hofkapelmestre
Tyskere i 1800-tallet
Personer fra Schlesien
Classic production osnabrück

classic production osnabrück eller bare cpo er et tysk pladeselskab grundlagt i 1986 af Georg Ortmann og en række andre personer. Selskabets erklærede mission er at udfylde nicher i repertoiret af udgivet klassisk musik med hovedvægten på romantikken, senromantikken og det 20. århundredes musik. Selskabet forsøger også at udgive komplette serier af indspilninger, som samlede symfonier, koncerter, kammermusik, af en komponist. cpo står bag det webbaserede salgsfirma jpc.

Udgivelser 
Blandt cpo's udgivelser er følgende:
 Samtlige orkesterværker af Paul Hindemith og Erich Wolfgang Korngold
 Orkesterværkerne (og størstedelen af kammermusikken) af Hans Pfitzner
 Symfonierne og strygekvartetterne af Benjamin Frankel
 Symfonierne, orkesterværkerne og strygekvartetterne af Ahmed Adnan Saygun
 Symfonierne og ouverturerne af Ferdinand Ries
 Symfonierne og ouverturerne af Friedrich Ernst Fesca

Eksterne henvisninger 
 Discover New Worlds with cpo, hentet 

Pladeselskaber fra Tyskland
Etableret i 1986
Akademisk Orkester

Akademisk Orkester er et amatørsymfoniorkester med base i København.

Orkestret blev dannet i 1899 og samarbejdede frem til 1935 med en række kor i København om opførelser af forskellige værker der involverede kor, solister og orkester. Fra 1931 til mindst 1957 blev orkestret ledet af dirigenten Walter Meyer-Radon og under hans ledelse dannedes i 1935 et associeret kor, Akademisk Kor, som derefter var orkestrets samarbejdskor.

Repertoire 
Orkestret spiller også i dag fortrinsvis sammen med koret og har siden korets oprettelse tilsyneladende delt dirigent med dette. Besætningen varierer efter repertoiret, men der er en grundstamme, som kan suppleres med andre musikere efter behov. Siden 2000 har både kor og orkester været dirigeret af Nenia Zenana.

Kilder m.m. 
Orkestrets netsted

Amatørsymfoniorkestre fra Danmark
Musik i København
Albertslund Symfoniorkester

Albertslund Symfoniorkester er et ungdomssymfoniorkester under Albertslund Musikskole.

Orkestret blev oprettet i 2000 og har i dag (2017) ca. 50 medlemmer, der hører til de dygtigste musikskoleelever og spillere i MKG- og konservatorieniveau. Orkestrets mål er at være et fuldt besat symfoniorkester. Det bliver dirigeret af Erik Jakobsson.

Kilde
Orkestrets netsted 

Musik i København
Ungdomssymfoniorkestre fra Danmark
Symfoniorkester
Børsindeks

Et børsindeks er en samling af værdipapirer, som man kan investere i under et. Værdipapirerne har et fællestræk som eksempelvis branche. Man kan ikke investere direkte i et indeks, men man kan investere i en future på indekset.

Et indeks kan være automatisk genereret ud fra et vedtaget sæt kriterier. Et eksempel er det danske indeks OMX C25 (ofte blot kaldt C25-indekset), der omfatter de 25 mest omsatte aktier på Københavns Fondsbørs.

Et indeks er udstedt af en bestemt børs, og det er på denne børs, man kan investere i indekset.

Værdipapirer
Investering
Indekstal
Økonomiske indikatorer
Denisa Dedu

Denisa-Ștefania Dedu (født 27. september 1994) er en rumænsk håndboldspiller, der spiller i CSM Bucuresti og Rumæniens kvindehåndboldlandshold.

Hun deltog under VM i håndbold 2011 i Brasilien og EM i håndbold 2016 i Sverige.

I 2012 deltog hun under Junior-VM i håndbold 2012 i Tjekkiet.

Referencer

Eksterne henvisninger 

Håndboldspillere fra Rumænien
Personer fra Brașov
Alssundorkestret

Alssundorkestret er et mindre amatørsymfoniorkester med basis i Sønderborg. Det er opstået ved en sammenlægning af “Broager Amatørorkester” og “Sønderborg Amatørorkester”. 

Orkestret giver 3-4 koncerter om året på bl.a. Augustenborg Slot, i Broagersalen og i forskellige kirker. Repertoiret er bredt, spændende fra klassisk musik over danske sange til operette- og musicalstykker. Hvert andet år arrangeres en weekendtur til én af småøerne i Lillebælt, hvor der typisk bliver underholdt i forsamlingshuse.

Orkestret havde 28 medlemmer i august 2016 og blev dirigeret af Christian Balslev.

Kilder m.m. 
Fra Sønderborgnyt 18. august 2015
Gråsten Avis 16. august 2016
Film fra Vimeo

Amatørsymfoniorkestre fra Danmark
Kultur i Sønderborg
Gyland Station

Gyland Station (Gyland stasjon) er en jernbanestation på Sørlandsbanen, der ligger i Flekkefjord kommune i Norge. Den består af nogle få spor, to perroner og en stationsbygning opført i gulmalet træ.

Stationen åbnede 17. december 1943, da banen blev forlænget fra Kristiansand til Sira. Stationsbygningen blev opført efter tegninger af Gudmund Hoel og Bjarne Friis Baastad ved NSB Arkitektkontor i samme stil som de øvrige stationer på baner. Stationen blev fjernstyret fra 19. august 1969 men var fortsat bemandet med billetsalg indtil 1. juni 1986. Perronen ved stationen blev moderniseret i 2010.

Eksterne henvisninger 

Stationer på Sørlandsbanen
Etableret i 1943
Jernbanestationer i Agder
Sira Station

Sira Station (Sira stasjon) er en jernbanestation på Sørlandsbanen, der ligger i bygden Sira i Flekkefjord kommune i Norge. Stationen består af nogle få spor, to perroner og en stationsbygning i gråmalet træ.

Jernbanen kom til Sira i 1904, da Jærbanen blev forlænget som Flekkefjordbanen fra Egersund til Flekkefjord. I 1940 påbegyndtes arbejdet med tilslutningen til Sørlandsbanen, der kom til at overtage Flekkefjordbanens strækning fra Sira til Egersund. Det betød blandt andet, at banen blev omlagt over en 3,2 km lang strækning mellem Sirnes og Sira. 17. december 1943 åbnedes stationen sammen med denne del af Sørlandsbanen. Året efter blev den resterende del af Flekkefjordbanen gjort til en sidebane, der var i trafik indtil 1990. Efterfølgende har den i et vist omfang været benyttet til dræsinekørsel med turister.

Eksterne henvisninger 

Stationer på Sørlandsbanen
Etableret i 1943
Jernbanestationer i Agder
Moi Station

Moi Station (Moi stasjon) er en jernbanestation på Sørlandsbanen, der ligger i Lund kommune i Norge. Stationen består af nogle få spor, en øperron og en stationsbygning i gulmalet træ, der rummer ventesal og et postkontor.

Stationen åbnede 1. november 1904, da Jærbanen blev forlænget som Flekkefjordbanen fra Egersund til Flekkesund. I 1943 blev Sørlandsbanen forbundet med Flekkefjordbanen ved Sira, og året efter blev strækningen mellem Egersund og Sira, hvor Moi ligger, en del af Sørlandsbanen.

Moi Station er valgt som Lund kommunes tusindårssted, en markering af årtusindskiftet.

Eksterne henvisninger 

Stationer på Sørlandsbanen
Etableret i 1904
Jernbanestationer i Rogaland
Egersund Station

Egersund Station (Egersund stasjon) er en jernbanestation på Sørlandsbanen, der ligger i kystbyen Egersund i Eigersund kommune i Norge. Den er endestation for lokaltog mellem Egersund og Stavanger.

Den første station i Egersund åbnede i 1878 som endestation for Jærbanen fra Stavanger. Den nuværende station, der ligger omtrent en kilometer fra den gamle, åbnede 1. maj 1944, da Jærbanen blev ombygget fra smalspor til normalspor og koblet sammen med Sørlandsbanen.

Eksterne henvisninger 

Stationer på Sørlandsbanen
Stationer på Jærbanen
Etableret i 1878
Micki Nielsen

Micki Nielsen (født 26. februar 1993) er en dansk forhenværende professionel bokser, der seneste boksede for den tyske stald Team Sauerland.

Som professional har han vundet WBC Youth og WBC International titlerne i cruiservægt.

Hans bror Patrick Nielsen var også professionel bokser.

Amatør resultater som thai bokser 
 Nr 1 U/19 Europamesterskaberne (-91 kg), Rom, Italien 2010

Amatør resultater som bokser 
 Nr 1 U/17 Danmarksmesterskaberne (-80 kg), Hinnerup, Danmark 2009  
 Nr 1 U/19 Danmarksmesterskaberne (-81 kg), Hinnerup, Danmark 2011

Professionelle kampe

Referater

Noter

Eksterne henvisninger 
 

Mandlige boksere fra Danmark
Babajide David

Babajide David Akintola (født 13. januar 1996) er en nigeriansk fodboldspiller, der spiller for FC Midtjylland.

Karriere 
Han blev i sommeren 2015 rykket op i FC Midtjyllands førsteholdstrup.

Han blev den 29. januar 2016 udlejet til Thisted FC.

Referencer

Eksterne henvisninger 
Babajide David på transfermarkt.com

Fodboldspillere fra Nigeria
Fodboldspillere fra FC Midtjylland
Fodboldspillere fra Thisted FC